XLAM: Лучшая беларусская альтернатива

XLAM: Лучшая беларусская альтернатива — складанка песень беларускіх альтэрнатыўных гуртоў, выдадзеная праектам «Xlam.by» на лэйбле «GO-Records» 11 чэрвеня 2006 года.

 Перадумовы і выпуск 
Праца над фармаваннем спіса артыстаў на дыску распачалася ў лютым 2006 года. Увага пры выбару гуртоў звярталася на нестандартнасць музычнага матэрыялу, а таксама на якасць прапанаваных трэкаў. Як паведамляў «БелаПАН» каардынатар праекта Дзмітрый Дзмітрыеў, галоўнай умовай было, «што гэта беларускі гурт, які грае якасную, экстрэмальную і сумленную музыку, якая шукае свайго слухача».

Як акрэслівалі выдаўцы, задача кампіляцыі зводзілася да адкрыцця новых імёнаў у альтэрнатыўнай музыцы. Яе наклад павінен быў скласці 1500 асобнікаў, трэць з якіх вызначалася для распаўсюду на рынку Расіі.

Прэзентацыя дыска з удзелам шэрагу гуртоў, творы якіх трапілі на складанку, прайшла ў дзень яго выхаду 11 чэрвеня 2006 года ў Гомелі, у той час як украінскі гурт «SkinHate» стаў запрошаным хедлайнерам вечарыны.

 Змест 

 Пневмания — «Открой меня»
 3t.ON — «Дай нам знать»
 Rasta — «Hakkah»
 Ricochet — «Рикошет кор»
 kuktooz — «Пустыня»
 TT'34 — «Иной»
 IKONA — «Не верю»
 D-Tails — «Выжигая огнем»
 Tweed — «Зверь»
 M.L.A. — «Рио»
 Tav.Mauzer — «Брудная вада»
 4example — «Как земле вода»
 Zv!k — «Клон»
 Stinkface — «Ashamed»
 Кризис — «Суицид»
 Usplёsk — «Эфіp superlight»
 Контур — «Все в глазах»
 Termin X — «Згубіцца»
 ONEGIN — «Smilla»
 <killkitau> — «Больше ничего»
 Скимен — «Зачем»

 Крытыка 
«Музыкальная газета» ў сваім аглядзе вылучала кампазіцыю «Открой меня» (Пневмания), у той час як гурт «ONEGIN» расчараваў крытыкаў. Пасля кружэлка характарызавалася Максімам Жукавым адтуль жа прыметнікам «тлусты».

Сяргей «SB» Будкін з «Тузін Гітоў» і «Нашай Нівы» назваў плыту альтэрнатывай праекту «Вольныя танцы: альтэрнатыва by», у той час як музыка была апісана словамі «экспрэсіўная, агрэсіўная, сплеценая з нерваў і крыкаў».

 Крыніцы 

Катэгорыя:Альбомы 2006 года
Катэгорыя:Музычныя альбомы Беларусі